دیدگانی هاک ءُ دَنزاں سُرچکیں شارے بہ بارت
چو مہ بیت مئے نام گِپت ءَنوکیں دشتارے بہ بارت
گُلزمین تئی گم چو کوهءَ رسُتگ اَنت مئے دیدگاں
ما کدی اے وڑ نہ گُشتگ کہ ترا مارے بہ بارت
بوتگ اَنت کلمانٹ دُرائیں میتگ ءِ کَلپیں کپوت
آجوئی ءَ بچ وارت اَنت کئے نوں گُواجارے بہ بارت
ھشک بیت اَنت میتگ ءِ تُرندآپ رنگیں کَهن ءُ جوہ
ما چُشیں دوستے نہ گِندیں مارا زِربارے بہ بارت
هر شپ ءَ اِشکند بیت ابدال تئی کوه ایں بدن
مهنو ءِ یات ءُ زهیراں جیگ ءِ جالارے بہ بارت
ازت ابدال